Կարծում եմ՝ ողջամիտ ժամկետների շուրջ կարող են մասնագիտական կարծիք հայտնել սահմանադրական իրավունքի մասնագետները: Քաղաքագիտական իմաստով ողջամիտ ժամկետ ձևակերպումը հեղհեղուկ է: Ավելին՝ արտահերթ ընտրությունների շտապ անցկացումը այս պահին կարող է խնդիր լինել Փաշինյանի համար: Խնդիր ոչ թե ընտրության իմաստով, որը նա բնականաբար կհաղթի, այլ խնդիր հետագա կառավարման, երբ ադմինիստրատիվ թիմի սահմանները վերջնականապես ընդգծված չեն և անընդհատ թարմացվելու են, երբ դեռևս հստակ քաղաքական ու տնտեսական ծրագիր չկա: Անցումային այս իրավիճակը Փաշինյանին հնարավորություն է տալիս զբաղվել այնպիսի հարցերով, որոնք արդեն մշտական կառավարության դեպքում կարող էին իսկական գլխացավանք դառնալ: